2014-15 m. Baltijos zoninės šachmatų varžybos

2014-15 m. Baltijos zoninės šachmatų varžybos – tai vienas iš atrankos etapų į 2016 m. pasaulio čempionato šachmatų taurės varžybas. Jos dar žinomos, kaip FIDE prezidento K. Ilumžinovo taurės varžybos.
Jas sudarė trys turnyrai: Liepojoje, Vilniuje ir Taline.

Susumavus turnyrų rezultatus, paaiškėjo, kad nugalėjo Latvijos didmeistris Igoris Kovalenka. Jis pateko į 2015 m. pasaulio šachmatų taurės varžybas.

Turnyro nuostatai

Dalyviai 
2014-15 m. Baltijos zoninėse šachmatų varžybose dalyvauja dvylika žaidėjų iš Baltijos šalių: po keturis iš Estijos, Latvijos ir Lietuvos.

Varžybų formatas 
Per dvejus metus (2014–2015 m.) rengiami trys turnyrai. Kiekvieną turnyrą sudaro 12 žaidėjų, kurie žaidžia ratų sistema. Už pirmą vietą atskirame turnyre dalyvis gauna 25 balus, už antrą – 18-ka ir t. t. Susumavus trijų turnyrų žaidėjų balus aukštesnę bendrą vietą užima dalyvis, turintis daugiau balų. Jei du ar daugiau žaidėjų surenka vienodai balų, aukštesnę vietą užima dalyvis, surinkęs per tris turnyrus daugiau taškų. Daugiausiai balų surinkęs dalyvis tampa Baltijos zonos varžybų nugalėtoju.

Prizai 
Varžybų nugalėtojas gauna kelialapį į pasaulio šachmatų taurės varžybas bei piniginį prizą.

Prizinis fondas kiekvienam turnyrui – 10 000 eurų. Piniginius prizus gauna 12-ka Baltijos zonos turnyro dalyvių. Jų dydis priklauso nuo užimtos vietos.
Jas sudarė trys turnyrai: Liepojoje, Vilniuje ir [[Talinas

Vietų nustatymas turnyre 
Aukštesnę vietą turnyre užima žaidėjas surinkęs daugiau taškų. Surinkus po lygiai tašk, ų vietos nustatomos atsižvelgiant į:

 pirma: Sonenborno-Bergerio koeficientus;
 antra: pergalių skaičių;
 trečia: tarpusavio rezultatą;
 ketvirta: surinktus taškus juodosiomis figūromis.

Laiko kontrolė 
Kiekvienam žaidėjui iki partijos pabaigos skiriama po 90 min.. Be to, po kiekvieno ėjimo pridedama po 30 sek.

2014–2015 metų turnyrai 
Per dvejus metus buvo sužaisti 3 turnyrai: po vieną kiekvienoje šalyje.

Liepoja 

FIDE prezidentui K.Iliumžinovui atvykus į turnyro atidarymą ir padarius 1-ąjį ėjimą reitingo favoritų Latvijos žaidėjų I.Kovalenko ir A.Neikšano partijoje, startavo pirmasis Baltijos zonos turnyro etapas Liepojoje.

Jis pasižymėjo įtemptu tvarkaraščiu: net 4 dienas žaidėjams teko žaisti po 2 partijas per dieną, iš jų dvigubi ratai vyko net 3 dienas iš eilės.

I.Kovalenka jau nuo pat starto ėmė veržtis pirmyn, skindamas pergalę po pergalės. Šiek tiek jį pristabdė pralaimėjimas antrajame rate prieš 16-metį estą Otomarą Ladvą, tačiau I.Kovalenka ir toliau žaidė rezultatyviai, nelėtindamas spartos lygiosiomis.

Penktajame rate prieš I.Kovalenkos spurtą neatsilaikė ir Lietuvos čempionas Šarūnas Šulskis .

Iš lietuvių turnyre geriausiai sekėsi A.Kveiniui, kuris trečiajame rate baltaisiais pasiekė pergalę prieš estą K.Kulaotsą. Sėkmingai kovodamas su turnyrine įtampa keliomis trumpomis lygiosiomis, Vilniaus didmeistris sugebėjo iki galo išlaikyti įgytą +2 rezultatą ir pelnyti trečiąją vietą.

 2014 m. Baltijos zoninio turnyro Liepojoje partijos.

Vilnius 
Vilniuje dominavo reitingo favoritas Igoris Kovalenka iš Latvijos. Nors Liepojoje irgi laimėjo turnyrą, tačiau ten jis prieš Estijos šachmatininkus patyrė du pralaimėjimus. Vilniuje jis išvengė netikėtumų bei, pasiekęs 7 pergales, surinkęs 9 tšk., įtikinamai laimėjo Vilniaus etapą.

I.Kovalenka nugalėtojo titulą buvo užsitikrinęs jau po 10-o rato.

Atkakliau vyko kova dėl antros vietos, į kurią pretendavo Estijos didmeistris Kaidas Kulaotsas, prieš paskutinįjį ratą turėjęs 6,5 tšk. ir pustaškiu lenkęs Š.Šulskį bei T.Kantaną. Paskutiniąją partiją Kaidas juodaisiais žaidė su jaunu savo mokiniu Otomaru Ladva. Didmeistriui, kad išliktų antroje vietoje reikėjo ieškoti progų pergalei.

Bekompromisinė dviejų estų kova truko 79 ėjimus ir baigėsi K.Kulaotso pralaimėjimu bei jo smuktelėjimu į trečiąją vietą.

Paskutiniame rate Lietuvos čempionas Šarūnas Šulskis, žaisdamas su Aloyzu Kveiniu, laimėjo ir surinkęs 7 taškus, iškopė į antrąją turnyrinės lentelės vietą.

Vilniaus etapo šachmatų partijos

Talinas 

Baigiamasis 3-iasis etapas Taline prasidėjo Estijos čempiono Kaido Kulaotso spurtu, laimėjusiu pirmas tris partijas.
 
Iš Lietuvos atstovų Taline geriausiai sekėsi Š.Šulskiui, po 3 ratų turėjusiam 2 tšk. ir dalijusiam 2-5 vietas su estu Otomaru Ladva, ir Latvijos žaidėjais Igoriu Kovalenku bei Tomu Kantanu.

Turnyrą pradėjęs pergale prieš Estijos meistrą Tarvą Sėmaną, kaunietis pralaimėjo Vilniaus didmeistriui Aloyzui Kveiniui, nors popietiniame rate ir įveikė klaipėdietį Mindaugą Beinorą.

Estijos čempionas Kaidas Kulaotsas nesėkmingai žaidė sekančius 3 ratus, pelnęs tik pusę taško. Ketvirtajame rate juodosiomis figūromis jis nusileido rygiečiui A.Neikšanui.
Penktojo rato dvikovą su jaunu 18-mečiu estu O.Ladva K.Kulaotsas baigė lygiosiomis. Po pietų Estijos čempionui teko juodosiomis figūromis grumtis su bendrosios Baltijos zoninio turnyro įskaitos lyderiu Igoriu Kovalenka, Gana anksti netekęs pėstininko, K.Kulaotsas pasidavė 56 ėjime.

Laimėjęs šią partiją, I.Kovalenka po 6 ratų turėjo 4,5 tšk. bei pirmavo turnyre. Jam įkandin sekė Šarūnas Šulskis, surinkęs 4 tšk.

Kitą dieną Kauno didmeistris iš pradžių ilgoje, 71 ėjimą trukusioje partijoje, įveikė latvį N. Miezį, bet popietinę partiją su R.Ježovu užbaigė taikiai.
Aloyzas Kveinys) ir Mindaugas Beinoras po 6 ratų turėjo 3 tšk. ir dalijosi 6-9 vietas. Sekančią dieną A.Kveinys abi partijas prieš I.Kovalenką ir Tomą Laurušą užbaigė lygiosiomis. M.Beinoras rytinę partiją prieš T.Laurušą baigė taikiai, o popietinę juodosiomis figūromis įveikė N.Miezį.

Prieš 9-ą ratą I.Kovalenka pirmavo, turėdamas 6,5 tšk. iš 8 gal. Š.Šulskis ir K.Kulaotsas nuo lyderio buvo atsilikę tašku ir dalijosi 2-3 vietomis. Šeštadienio popietę žaistame 9 rate Š.Šulskis baltosiomis figūromis žaidė prieš I.Kovalenką.

Tai buvo paskutinė Kauno didmeistrio galimybė pasivyti pirmaujantį varžovą. Pralaužęs jo įtvirtinimus Karo –Kano gynyboje, jis 35-u ėjimu laimėjo ir pavijo taškais lyderį.

Paskutiniuosiuose 10 ir 11 ratuose I.Kovalenka įveikė lietuvius Mindaugą Beinorą ir Tomą Laurušą O Šarūnas Šulskis likusiose dvejose partijose neatlaikė latvių didmeistrio primesto spurto: juodosiomis figūromis prieš Estijos čempioną Kaido Kulaotsą baigė lygiosiomis, o paskutiniame rate baltosiomis figūromis, stengdamasis pavyti I.Kovalenką, suklupo prieš latvį Tomą Kantaną.

Šis Š.Šulskio kluptelėjimas finiše padėjo jį taškais pavyti estui K.Kulaotsui, baigusiam taikiai savo partiją prieš M.Beinorą ir latviui Arturui Neikšanui, įveikusiam Romaną Ježovą iš Estijos.

Š.Šulskis, A.Neikšanas ir K.Kulaotsas surinko po 7 tšk. iš 11 galimų, bet aukščiausi papildomi rodikliai buvo Š.Šulskio, kuriam atiteko 2-a vieta. Trečias liko A.Neikšanas, o Ketvirtas – K.Kulaotsas.
, Talinas, 2015 sausio 12–19 d. Turnyro kategorija – IX, vidutinis Elo reitingas 2471.

 2015 m. Baltijos zoninio turnyro Taline partijos.

Galutiniai rezultatai 

Pasibaigus Talino etape paskutiniajai partijai, kiekvienam dalyviui buvo apskaičiuota surinkta bendra balų suma, visuose trijuose Baltijos zoninio čempionato Liepojos, Vilniaus ir Talino etapuose.

Latvijos šachmatininkas Igoris Kovalenka surinko 75 balus ir užėmė 1-ąją vietą. Jam atiteko kelialapis į 2015 m. pasaulio šachmatų taurės varžybas.

Antrąją vietą Baltijos zoniniame turnyre užėmė Šarūnas Šulskis (48 balai) trečiąją – estas Kaidas Kulaotsas (35), penktąją – Aloyzas Kveinys (27).

Kitų Lietuvos šachmatininkų vietos: Tomas Laurušas užėmė aštuntąją vietą (14), o Mindaugas Beinoras liko vienuoliktas (6.).

Šaltiniai

Nuorodos 
 FIDE prezidentas atidaro Baltijos zoninį turnyrą Liepojoje

Šachmatų varžybos